Esti domingu’l Círculu Xixón Baloncestu recibe nel Palaciu de Deportes de Xixón al Enerdrink UDEA Algeciras Dam que se presenta 11u clasificáu con un balance de 8 victories – 15 derrotes. Como visitante’l conxuntu alxecireñu presenta un balance de 2 victories – 9 derrotes. El conxuntu alxecireñu, namás pudo ganar esta temporada, nes pistes del NCS Alcobendas (81-82) y Zentro Basket Madrid (78-79) y ta atropando una racha de cuatro derrotes consecutives como visitante.
#000002
Nel alcuentru de la primer vuelta, victoria del Enerdrink UDEA Algeciras Dam (81-72). Miki Ortega (20 puntos; 7 rebotes; 4 asistencies) lideró al conxuntu alxecireñu sofitáu por Kedar Salam (18 puntos) y Issa Thiam (18 puntos; 10 rebotes). Mal alcordanza pal Círculu Xixón Baloncestu, non yá pola
derrota, sinón pola grave mancadura que sufrió Jabs Newby col frayatu del tendón d’Aquiles de la so pierna esquierda que supunxo’l puntu final a la so trayectoria nel Círculu Xixón Baloncestu. Pol Círculu Xixón Baloncestu destacaron Arturo Seara (18 puntos), Alo Marín (16 puntos; 7 rebotes; 8 asistencies) y Marcos Portález con un doble doble (13 puntos; 11 rebotes).
#000003